JohanHeinsen/ENO huggingface dataset:
Aalborgs Stifts Adresseavis, 1826-01-25
Den Londonske Forening med det Formaal at see ved Dampskibsfart Englands Handelsforbindelser med den nye Verden, deels snarere befordrede, deels meere udvidede, fortjener saavel den hele Handelstands som Continentets samtlige Statsmænds største Opmærksomhed. Ved en Parlamentsakt er denne Forening konsolideret, og Kongen af England har givet den store Privilegier. Den staaer under Hertugen af Yorks og Hertugen af Wellingtons særdeles Beskyttelse. Marquis Landsdown er Præsident. Den disponerer over en Kapital af 600000 Pd. St. (15 Mill. Fr.). Den har udseet den herlige Havn i Valentia, i det sydvestlige Jrland, til Oplagsted for alle til Amerika bestemte Varer. Derhen skulle de altsaa føres fra Themsen, fra Glasgow, Liverpool, Bristol, Limerik, Galway, ved Dampskibe, der ligeledes skulle modtage Varer fra de paa deres Vei liggende Havne. Fra Valentia skulle andre Dampskibe, af første Størrelse, og med Maskiner af høieste Kraft føre dem videre. Det ene, forsynet med tilstrækkelig Brændsel, vil i kortere Tid end fjorten Dage kunne indtræffe i Halifax i Nyskotland, eller i NyYork. Det andet skal regelmæssigen hver Maaned afseile, for over Madera og de andre Afrikanske Øer at afgaae til Jamaika, og tage Tilbageveien over de dermudiske og azoriske Øer. Fra Jamaika af bliver det ved andre Dampskibe sat i Forbindelse med Havanna, Veracruz, og andre Sydamerikanske Havne. En umiddelbar Forbindelse skal tilvejebringes imellem Halifax og Quebek, for at udstrække Skibsfarten og Handelen end videre ind i det Jndre af Nordamerika. Ny-Skotland og Jamaika skulle altsaa blive Englands Centralpunkter for sammes Handel med Nord= og Syd=Amerika. Alt er overtænkt, til at befordre saavel Varer som Reisende paa det hurtigste, og det med en Sikkerhed, som den sædvanlige Skibsfart ikke formaaer at yde. Passagererne finde paa Foreningens Skibe alle Bekvemmeligheder og Behageligheder. De kunne vælge imellem en uafbrudt Fart directe til deres Bestemmelsesteder, eller kortere Stationer formedelst egne Post-Paketbaade, hvorved de fra Tid til Tid kunne udhvile. Hvor fordeelagtige saadanne Foranstaltninger maa blive for Storbritaniens indre og fremmede Handel, er iøjnefaldende; men den største Nytte maa de give i Krigstider, i hvilke saadan Transportmaade maa hævde afgjort Fortrin for enhver anden. Jmedens man paa Fastlandet forsømmer den bedste Tid, og Politikken giver hundrede hindringer og Ophold, medens Jndustrien ofte sees paa med skjæve Øjne, og lægger alt Muligt iveien, forbereder England sig, efter en kolossalsk Maalestok, alle Midler til at forhøje sin Velstand i Fred, og sin Kraft i Tilfælde af Krig. Bagefter, desværre for seent, ville da Fastlandets Stater komme, naar allerede alle Amerikanske Handelspladser ere af England besatte ved dets Hurtig Søfart, og ere beskyttede ved Englænderne og Amerikanerne.
Aalborgs Stifts Adresseavis, 1826-01-25
J den Svenske Provinds Værmeland hændte sig for kort siden en besynderlig Begivenhed. En Møller saae en i Galgen hængende Tyv, skar ham ned, og da han nylig var bleven hængt, bragte han ham igjen til Live. Den Gjenoplivede kunde imidlertid ikke afstaae fra sin alt for dybt indgroede Vane; han bestial Mølleren, og det ret dygtigt. Hans Livs Redningsmand, som greb ham i frisk Gjerning, fandt denne Utaknemmelighed lidt vel slem, fik Krabaten i Nakken, og troede slet ikke at gjøre nogen videre Uret, naar han ved Hielp af sine Drenge paany ophængte den, som Lovene dog engang havde bestemt til at hænges. Denne Gang døde Forbryderen; men Sagen kom for Retten, og man sagsøger nu Mølleren som en egenmægtig Drabsmand. Den sædvanlige Domstol vover imidlertid ikke at dømme noget desangaaende, men har overgivet Sagen til en høiere Ret. (Denne Tildragelse, som fortælles i flere Blade, har en vis Lighed med hin Tildragelse i Kallundborg, da Jens Skovfoged gjenhængte Tyven, som havde stiaalet Hr. Nielses Hest, hvoraf fulgte Trykkefrihedens Afskaffelse, som Kallundborgs Krønike udførligere formelder.
Aalborgs Stifts Adresseavis, 1826-01-25
En usædvanlig tyk Pige har i Sommer ladet sig see i Vien. Hun er neppe tolv Aar gammel, og dog fem Fod høj, 4 3/4 Fod tyk og 275 Pund af Vægt. Hun er ellers ikke ilde skabt og bevæger sig let. Forældrene, som bleve giftede i det femogtredivte og attende Aar, ere af Middelstørrelse og hendes Sødskende af naturlig Skabning.
Aalborgs Stifts Adresseavis, 1826-01-25
Fædrelandet.
Aalborgs Stifts Adresseavis, 1826-01-25
Kjøbenhavn. Under 2den December f. A. har det behaget Hs. Majestæt allernaadigst at stadfæste Overkriminalrettens Dom, hvorved en 16aarig Dreng, Jürgen Prut, er dømt til Tugthuusarbeide paa Livstid, for at have bagfra med en Pistol skudt en Tømmersvend, paa hans Vandring imellem Eckernførde og Cappeln, en Kugle i Hovedet, i den Hensigt at udplyndre ham. Den Saarede døde vel ikke af Saaret, da Kuglen blev udtaget, men det har efterladt sig en Nervesvækkelse, som gjør det uvist, om han nogensinde vil blive fuldkommen helbredet. Tiltalte har blandt andet tilstaaet, at det alt længe har været hans Ønske at skyde En eller Anden, som han kunde formode havde Penge hos sig, for at berøve ham disse. Ved Straffens Bestemmelse, til hvis Formildelse aldeles ingen Grund fandtes, var tillige taget Hensyn til Gierningsmandens Umyndighed og den Omstændighed, at han var ukonfirmeret. Han gik nemlig til Præsten, da Misgierningen blev begaaet, og havde stiaalet Pistolen i et Værelse, hvor Konfirmanderne gjemte deres Bibler.
Aalborgs Stifts Adresseavis, 1826-01-25
Collegialtidenden indeholder en allerhøieste Jnstruction for Etatsraad, Cancellideputeret, Doctor Juris A. S. Ørsted, Ridder af Dannebrogen og Dannebrogsmand, hvorefter han har at forholde sig i sit Embede som Generalprocurør i Danmark.
Aalborgs Stifts Adresseavis, 1826-01-25
Kjøbenhavns Skatter for 1826 opkræves saaledes: Borgerbevæbningsskatten 12380 Rbd. 90 Sk., Jndkvarteringsskatten 36387 Rbdlr. 70 Sk., Renovationsskatten 14000 Rbd., Vægterskatten 48129 Rbd. 46 Sk., Lygte skatten 10000 Rbd., Brolægningsskatten for Stadens og dens Jndbyggeres Andel 30000 Rbd., (foruden de kongelige Collegier og Havnevæsnet vedkommende 9000 Rbd.), Vandskatten 22300 Rbd., Næringsskatten 44000 Rbd., tilsammen alle otte Skatter 217198 Rbd. 14 Skilling.
Aalborgs Stifts Adresseavis, 1826-01-25
Ved Kjøbenhavns Lauge var i Aaret 1825 Antallet af Jnteressentere og Mestere 3738, Svende 4472 og Drenge2417, hvortil kom a parte Arbeidere og faste Folk 1497, samt 282 faste Folk eller Karle ved de for Tiden i Drift værende 56 Bryggerier, i Alt 12306.
Aalborgs Stifts Adresseavis, 1826-01-25
J Aaret 1825 indklarerede til Kjøbenhavn med Ladning 896 Skibe fra fremmede Steder, Dansk Vestindien iberegnet. J samme Tidsrum ere 856 Skibe med Ladning udpasserede fra Kjøbenhavn til udenrigske Steder.
Aalborgs Stifts Adresseavis, 1826-01-25
J Politivennen doleres over, at Forlæggeren af "Nyeste Skilderie af Kjøbenhavn" fra indeværende Aars Begyndelse har besluttet, ikke at overlade Bladet til nogen Klub, med mindre der for samme betales fom Gange saa meget som andre Holdere erlægge, altsaa 400 Rbd. aarligen, og selv da udleveres Bladet ikkun maanedsviis.
Aalborgs Stifts Adresseavis, 1826-01-25
Kjøbenhavns Torvepriser, den 20de Januarii, Rug 3 Rbd. 1 Mk. a 3 Rbdlr. 3 Mk.; Hvede 3 Rbd. 5 Mk. a 4 Rbd. 2 Mk.; Byg 2 Rbd. 1 Mk. 8 s. a 2 Rbd. 3 Mk.; Havre 1 Rbd. 5 Mk. a 2 Rbd.; Ærter 3 Rbd. 2 Mk. a 4 Rbdlr. Tønden. - Røget Flesk 1 Rbd. 3 Mk. a 1 Rbdlr. 4 Mk. 8 s.; Grønsaltet dito 1 Rbdlr. 8 s.a 1 Rbd. 1 Mk. 8 s. Lispundet. - Smør 9 Rbd. a 10 Rbd. 3 Mk. Fjerdingen. - Æg 2 Mk. a 2 Mk. 4 s. Snesen. Cours den 20de Januari. Hamb. 2 M. - , a vista 215. Specier 214. - Specier solgtes til 12 Rbmk. 13 1/2 a 13 s. - Bank-Disconto 5 pC. - Norske Speciessedler pr. 100 Specier 190 a 190 1/2 Rbd. Sedler. - Svenske Sedler pr. Rdlr. Rigsgjeld 50 a 50 1/2 Rbs. Tegn. - 4 pCt. Kongel. Obligat. (uden Renter) 83 a 83 1/2 Rbd. Sedler. - Dito Dito 77 a 77 1/2 i Bco. - Nationalbank Obligationer (af Laanet 4de Februar 1820) 101 a 101 1/2 Rbdlr. r. S. - Dito Dito 108 a 108 1/2 i Sedler. - 4 pC. uopsigel. Rigsbkobl. Renter pr. 6te Januar 98 Rbdlr. r. S. - Hamborger Laan af 1819 Bancomark 3000 99 a 99 1/2 Banco. - Dito Dito Bancomk. 4000 99 a 99 1/2 Banco. - 6 pC. norsk Laan ved Hambro & Søn 100 1/2 a 101 i Banco. - 4 pC. Dito nye 92 1/2 a 93 i Banco. - Asiatiske Actier 88 i Sdlr. - 3 pC. nye danske Obligationer 59 a 59 1/2 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-01-25
Cours. Hamborg den 20de Januari. Bordeaux, 25 1/2. - St. Petersborg 8 7/8. London 35. 7. - Cadiz 90 1/2. Lissabon 36 2/8. Amsterdam k. S. 107 3/8. - Kjøbenhavn k. S. 210. - Specier 3/4 A. - Disc. 5 a 5 1/2.
Aalborgs Stifts Adresseavis, 1826-01-25
Bekiendtgjørelser. At det har behaget Forsynet Natten imellem den 13de og 14de Dennes Kl. 12 at bortkalde fra det Jordiske til det Evige, min troe uforglemmelige Kone Bergitte Cathrine Hermansen, fød Greve, efter 6 Ugers haarde Lidelser, i sit Alders 60 Aar og vort Ægteskabs 37 Aar. Dette skulle jeg ikke undlade herved sørgeligst at bekjendtgjøre fraværende Venner. - Skagen den 18de Januarii 1826. Hermansen, Told- og Fyhrinspecteur.
Aalborgs Stifts Adresseavis, 1826-01-25
At Fornyelsestiden til 1ste Classe af det 77de Kongel. Kjøbenhavnske Classelotterie er udløbet den 30te denne Maaned, bringes herved i behagelig Erindring. Aalborg den 24de Januarii 1826. Bech. En Teglbrænder, der tillige er Muurmester, og forstaaer saavel at fabriquere Tagsteen som Muursteen, søger Condition til næstkommende 1ste Mai som Teglbrænder. Hans Opholdssted kan behagelig erfares her paa Addresse-Contoiret.
Aalborgs Stifts Adresseavis, 1826-01-25
At Fornyelsen til det 77de Kongelige Kjøbenhavnske Classelotteries 1ste Classe skeer inden den 30te Dennes, bringes herved i behagelig Erindring. Aalborg den 25de Januarii 1826. Grønnerup.
Aalborgs Stifts Adresseavis, 1826-01-25
Foruden de sædvanlige Slags Kornbrændeviin udsælges nu og bitter mavestyrkende Aqvavit a 32 s. Potten hos Lars Bøggild.
Aalborgs Stifts Adresseavis, 1826-01-25
Følgende nye Bøger faaes hos Undertegnede: Systematisk Fremstilling af den almindelige Privatret, er Forsøg af Lic. Jur. Johan C. Kall, 1ste Deel, 16 Mk. - Digterliv, en Novelle af Tieck, 6 Mk. - Aarstiderne og Landlivets Lyksalighed, besjungen af danske Digtere, med 5 Kobbere, 6 Mk. - Ceres for October og Novbr., 1 Rbdlr. - Naturens og Kunstens Tempel, No. 1, 10 Mk. 8 s. - Maanedsroser, et Maanedsskrivt af Overskou, Novbr. 4 Mk. - Schepelerns Tegneskole i Frihaands-Tegning, 1ste Hefte: Figurer; 2det Hefte: Dyr; 3die Hefte: Blomster; 4de Hefte: Landskaber, 3 Rbd. - Myriorama eller Malerisk Tryllespil, i Futteral, 10 Mk. - Kort. - Gravspil med nye Figurer, i Futteral, 3 Mk. - Den lystige Spaamand, et nyt comisk Visit= og Commerspil for muntre Vennekredse, bestaaende af 52 Kort med tilhørende Spilleplan, 36 s. - Hammer og Klokke, et underholdende Selskabspil med 5 Kort og 8 særskildte Tærninger, 3 Mk. 8 s. - Phyrionotrace eller Kunsten uden Pensel og Farver selv at danne sig en uendelig Mængde Dameportraiter i colorert Costume, i Futteral 4 Mk. 8 s. - Musikalsk poetisk Kunstspil for Pianosorte og Sang, eller Romance, med 10, 077, 616 Variationer, 48 Kort med Spilleplan. Efter det Jtalienske, 9 Mk. Rottbøll Sadolin, Boghandler og Bogbinder.
Aalborgs Stifts Adresseavis, 1826-01-25
Paa Addresse-Contoiret faaes: Glædesytrringer ved vor allernaadigste Konges Nærværelse i Aalborg 1824, hvortil er trykt et Anhang, der indeholder de i denne Anledning i Nørresundbye, Sæbye, Frederikshavn, Skagen og Hiørring forefaldne Høitideligheder, tilligemed alle de Sange, der ved disse Høitideligheder bleve afsjungne, (4 Ark i Qvart), indheftet for 20 sk. paa Trykpapiir og 24 s. paa Postpapiir, Skjebnens Bog. Et morsomt Selskabspil, ved hvilket flere Personer i en selskabelig Kreds kunne forudsige sig selv og Andre tilkommende Ting, ved Hielp af et Spil Kort. Jndheftet 16 s. Om Drømme og Natlige Syner, med Anførsel af Tallotterie=Nummerne, som dermed staae i Forbindelse; formeret med Cabalistiske Udregninger og den gyldne Nøgel. Forklaret efter Egypterne og Perserne. Jndheftet 16 s. Abdallah, eller Sandhedens Triumph. En østerlandsk Fortælling. Heftet 16 s.
Aalborgs Stifts Adresseavis, 1826-01-25
Lægdssedler. Connossementer. Certepartier. Blanketter til Sygejournaler og Vaccinations-Protokoller m. m.
Aalborgs Stifts Adresseavis, 1826-01-25
Addresse-Contoiret i Aalborg anviser Tjeneste til 1ste Mai 1826, for et troe, duligt og ordentligt Menneske, som Gartner og Skytte, der ved Virksomhed kan gjøre Regning paa en god Løn. Uden Medfølge af gode Skudsmaal, er det til Unytte, man melder sig. Vel tillavet Middagspise i eller udenfor Huset for 4 a 5 Personer, samt Øl, omtappet paa Flasker, faaes hos Sommerfeldt paa Algaden.
Aalborgs Stifts Adresseavis, 1826-01-25
Nogle Værelser med Kjøkken og Spisekammer er førstkommende Paaske Flyttetid at faae til Leie hos Wolter.
Aalborgs Stifts Adresseavis, 1826-01-25
Udi Stervboet efter ved Døden afgangne Krigsassessor Aagaard i Løkken, bliver her paa Contoiret Tirsdagen den 31te i denne Maaned, Formiddag Kl. 10, afholdet en Skiftesamling, hvortil Creditorerne og Boets øvrige Vedkommende herved indkaldes at ville give Møde. De Udeblivende ansees at samtykke i hvad de Mødende maatte vedtage eller beslutte. Bye- og Herredsfoged-Contoiret i Sæbye, den 11te Januarii 1826. Hassing.
Aalborgs Stifts Adresseavis, 1826-01-25
Udi Stervboet efter den, under 4de i denne Maaned, ved Døden afgangne Sognepræst Mørch af Lunderager Præstegaard, bliver i Stervboegaarden, rette Tredivtedagen, Mandagen den 6te Februarii førstkommende, Formiddag Kl. 9, afholdet Aabnings- og Vurderingsforretning; hvilket herved anmeldes, til Efterretning for samtlige Boets Vedkommende. Bye- og Herredsfoged-Contoiret i Sæbye, den 11te Januarii 1826. Hassing.
Aalborgs Stifts Adresseavis, 1826-01-25
Kongelige Reskripter, Resolutioner og Collegialbreve for Danmark og Norge, udtogsviis udgivne i chronologisk Orden, af T. Algreen-Ussing, Candidat i Lovkyndigheden, 7de Deels 4de Bind, 1813, med alphabetisk Register for 1813, indheftet i Papbind 3 Rbdlr. 3 Mk., faaes hos Rottbøll Sadolin, Boghandler og Bogbinder.
Aalborgs Stifts Adresseavis, 1826-01-25
Auctioner. De over afdøde Dreiermester Christian Hjorths Sted No. 106 Litr. C. i Urbandsgade her i Byen til den 27de og 30te Dennes berammede Auctioner, blive herved indtil videre tilbagekaldte. Aalborg den 24de Januarii 1826. Schmidt.
Aalborgs Stifts Adresseavis, 1826-01-25
Det Kjøbmand Oluf Christensens Enke Maren Berthelsen og forhen afdøde Mands fælleds Boe tilhørende Leiested No. 306 i Skomagergaden, bortsælges ved 3de Auctioner, hvoraf de 2de første afholdes paa Stadens Raadstue og den 3die i Stedet selv, saaledes: 1ste Auction den 4de Februarii 1826. 2den dito den 11te 3die dito den 18de hver Dags Formiddag Kl. 10 slet. Efter Conditioner, som forinden ere til Eftersyn hos Raadmand og Stiftsrevisor Wølfferdt. Aalborg den 16de Januarii 1826. Schmidt.
Aalborgs Stifts Adresseavis, 1826-01-25
Da der ved de afholdte 3de Auctioner over Hovedgaarden Boller og Skov, intet Bud skeete, bliver samme, ifølge det Kongelige Rentekammers Ordre, stillet til 4de Auction, som holdes paa selve Gaarden, Onsdagen den 1ste Februarii næstkommende, om Formiddagen Kl. 10. Blandt Conditionerne, der iøvrigt erfares ved Auctionen, hører, at Kjøberne frietages for at tilsvare de paa Eiendonmene indtil forrige Aars Udgang hvilende Skatterestancer, samt at Kjøbesummen erlægges i næstkommende 11te Junii Termin. Skoven sælges særskildt fra Gaarden og med Forpligtelse for Kjøberen, at indhegne saameget af Skovgrunden, som for Tiden er bevoxet med Skov. Hvilket herved til Lysthavendes Efterretning bekjendtgjøres. Bye- og Herredsfoged-Contoiret i Sæbye, den 7de Januarii 1826. Hassing.
Aalborgs Stifts Adresseavis, 1826-01-25
Mandagen den 30te Dennes om Formiddagen Kl. 10 slet, bliver i Stervboestædet efter Dreiermester Hjorth No. 106 Ltr. C. i Urbandsgade, bortsolgt bemeldte Boes Løsøre og Effecter m.v., iblandt andet bestaaende af Stole, Borde, en Dragkiste, et Stueuhr, Sengeklæder og Kjøkkentøi, samt en stor Deel Dreierværktøi m. v., efter Conditioner, som paa Auctions=Stedet nærmere vil blive bekjendtgjorte. Aalborg den 10de Januari 1826. Schmidt.
Aalborgs Stifts Adresseavis, 1826-01-26
Tyrkiet. Jbrahim Pascha skal have forandret Planen med sin Mars til Mesolongi. Han skal være marseret til Vostizza, og agtede derfra at drage videre hen til Korinth og erobre sammes Slot og Landtangen og saaledes fortsætte Toget hele Veien tillands. En almindelig Landstorm var opbuden mod ham. - De nyeste Efterretninger fra Corfu ere af 24de December og lyde ikke ganske ugunstigt for Grækerne. Et Corps af 3000 Mand, som Jbrahim Pascha havde sendt i Forveien til Korinth, er sammesteds den 7de December slaget af Grækerne og for Størstedelen adsplittet. De afgjørende Tildragelser ved Salona, hvorfra Tyrkerne tilbagedreves med Forlis af alt deres Artilleri og Krigsforraad, som de maatte lade i Stikken, lamgjør deres Foretagender mod Mesolongi, da Seraskieren Reschid Pascha, truet i Ryggen, neppe kan gjøre Anvendelse af Hælften af sin ved Desertering meget svækkede Hær. Kapudan Pascha, som krydser imellem Patra og Mesolongi, træffer desuagtet Anstalter til en ny Storm.
Aalborgs Stifts Adresseavis, 1826-01-26
Blandinger. Da den nuværende Keiser i Rusland havde besteget sine Fædres og Broders Trone, udstedte Høistsammes Stats secretær og Chef for Ministeriet for de udenlandske Anliggender, Grev de Resselrode, en Note til de ved det Russiske Hof accreditterede Repræsentanter for de fremmede Magter, hvori han meddeelte dem Underretning om den ne Tildragelse og tillige det Manifest fra den nye Monarch af 24de December, som forleden læstes i disse og andre Aviser. - J denne Note hedder det blandt Andet: "Kejser Nikolas, Arving til Keiser Alexanders Stater, betragter sig ikke mindre som Arving til de Grundsætninger, der tjente til Rettesnor for hans ophøiede Broders Politik, og Hans Keiserlige Majestæt har derfor meddeelt sine Budskabsmænd, Sendemænd og Forretningsførere ved udenlandske Magter befaling til at erklære, at i det at han efter al sin Evne følger den Soveræns Fodspor, hvis Tab han begræder, vil han vise den samme Troskab i at opfylde de af Rusland indgangne Forpligtelser, den samme Agt for de ved bestaaende Tractater helligede Rettigheder, den samme Omhu om de Grundsætninger, som tjene til Opretholdelsen, af den almene Fred og af de imellem alle Magter knyttede Baand. Derimod behager det Keiseren fra Deres Side at forvente de samme Tilbøieligheder til at vedligeholde de Forbindelser af inderligt Venskab og gjensidig Tillid, som, oprettede og opretholdte af Keiser Alexander, have skjænket Europa Ro i ti Aar.
Aalborgs Stifts Adresseavis, 1826-01-26
Den 2den Januar var det at Garnisonen i Varskov svor Polens Konge, Keiser Nikolaos, Troskadsed. Begyndelsen skeete med Generalerne og derpaa Garde-Regimenterne af begge Nationer. Storfyrst Constantin modtog selv af disse Eden paa Keiserens Vegne. Derefter aflagde Senatet, Statsraadet, Ministrene og Regeringsherrerne ligeledes Troskabsed i samme høibaarne Herres Nærværelse.
Aalborgs Stifts Adresseavis, 1826-01-26
Den Spanske Diplomatiker Zea Bermudas, som efterat være kommen ud af Ministeriet hjemme, var ansat til Spansk Minister ved det Saxiske Hof, har nu, mens han er underveis did, faaet en anden Bestemmelse og skal tage til St. Petersborg for der at besørge Spaniens Anliggender istedetfor Hr. Paez de la Cadena. En umiddelbar følge af at Fortet San Juan de Ulloa i Nyspanien maatte overgive sig til Mexicanerne, er at Handelen imellem det Land og Europa, som i de sidste Aar har været ført over Alvarado, nu igjen vil trække sig til Vera Cruz, som har ypperlige tørre Pakhuse og en sikker beqvem Havn for Skibe af enhver Størrelse.
Aalborgs Stifts Adresseavis, 1826-01-26
Magistraten i Helsingborg har ladet anlægge Sag imod derværende Toldbetjent Reinhardt, som løgnagtig Bagvasker, fordi han i en Embedsrapport har indberettet, at han, mens han i Embedsforretninger, nemlig for at passe paa imod Toldsvig, befandt sig paa Helsingborgs Bro, er bleven overfaldet og mishandlet. Han beviste imidlertid Rigtigheden af sin Beretning ved behørige Tingsvidner og man mener i Toldfaget i Helsingborg, at Magistraten sammesteds ikke saasnart kommer igjen og sagsøger Embedsmænd for deres Embeds-Jndberetninger. Hans Durchlauchtighed Friederich Ferdinand, soverænregerende Hertug til Anhalt, Hertug til Saxen, Engerne og Vestfalen, Greve til Askanien, Herre til Bernburg og Zerbst &c. &c. kundgjør fra sin hertugelige Residentsstad Kothen under 13de Dennes, for alle sine tro Vasaller, Riddergodsbesiddere, Magistrater, Borgerskab, Dommere, Landsbyfolk og alle sine Undersaatter af geistlig og verdslig Stand, at han i Paris den 24de October forrige Aar, tilligemed sin højtelskede Gemalinde og Frue, den durchlauchtige Hertuginde Julia til Anhalt, er vendt tilbage til den Rommersk-Katholske-Apostoliske Kirke, men vil fremdeles som hidtil vedblive at beskytte sine protestantiske Undersaatter og ikke ophøre med at sørge for sit Lands Lykke og Velfærd efter Evne og Formue.
Aalborgs Stifts Adresseavis, 1826-01-26
Fra Lloyds Agent i Gibraltar meldes under 29de November: J Følge af Modsætning paa de Spanske Øvrig heders Side i Algesiras og omliggende Byer mod den Hensigt, fra Gibraltar af at hjælpe de Skibe, som ved den sidste Orkan ere drevne paa den Spanske Strand, saae Sir John Phillimore, som Commanderende paa det kongelige Skib Thetis, sig sidste Løverdag Aften nødt til at udsende bevæbnede Baade, for med Magt at øve Menneskelighed, og det lykkedes ham ogsaa at bringe det Malteser Skib Providence flot ved at lade det losse, ligesom de nu ere beskjæftigede ved Skibet Lovely Cruizer.
Aalborgs Stifts Adresseavis, 1826-01-26
Samme Tid lod den kongelige Vice-Governør General Dom et stærkt Detachement til hine velgjørende Handlingers Understøttelse rykke ud, som blev ude hele Natten, og Udposterne ere endnu forstærkede. Sir John Phillimore tænker endnu at bringe en Portugisisk Skonner og andre strandede Skibe af Grunden. Spanierne modsatte sig ikke længere, da de mærkede bevæbnet Magt. - Det kongelige Skib Thetis, som, for at redde Menneskers Liv og Gods, foer over til de Spanske Kyster, tog alt dertil fornødent med sig. De Spanske Øvrigheder have i Anledning af denne Sag sendt en Coureer til Hoffet i Madrid.
Aalborgs Stifts Adresseavis, 1826-01-26
En i Gibraltar aabnet Subskription til Hjælp for de ulykkelige Skibbrudne har god Fremgang.
Aalborgs Stifts Adresseavis, 1826-01-26
Det synes nu at stadfæste sig, at efter en i Rio Janeiro afsluttet særdeles Overeenskomst skal Portugals Krone i Fremtiden gaae over til den Prinds eller Prindsesse, at Keiser Pedros Børn, og sammes Linie, som ej kommer til umiddelbar Tronfølge i Brasilien selv, men som kommer nærmest efter den derværende Tronfølgers Linie, saaat derved begge Kroner evig forblive adskilte. Som noget der staaer i fjern Forbindelse med disse Forhold, anfører et Pariser Blad to Bestemmelser af den Gammel=Portugisiske Grundlov, som 1139 blev antagen af Stænderne i Byen, Lammega og stadfæstet den 28de Januar 1641 ved BragansaHusets Tronbestigelse: "Art. 4 og 5. Kongen af Portugals Datter bliver Dronning.... naar hun formæler sig med en adelig Portugiser. Art. 6. Denne Lov skal stedse følges og Kongen af Portugals ældste Datter skal ingen anden Gemal have end en Portugisisk Adelsmand, for at ei udenlandske Fyrster skulle blive Herrer over Kongeriget. Ægter Kongens Datter en Fyrste eller Herre, af en fremmed Nation, saa skal hun ikke erkjendes for Dronning, da Vi ikke ville at Vort Folk skulle maatte adlyde en Konge, som ikke er en Portugiser, fordi det er Vore Undersaatter og Landsmænd, som uden Andres Bistand, ved deres Tapperhed og med deres Blod have gjort os til Konge." Skulde engang et af Keiser Pedros mindreaarige Børn komme til Regeringen i Portugal, saa skal efter Grundloven, et af Stænderne dannet Regentskabsraad regere i Mindreaarigheden.